Document ID: /roh_data/filtered/fineweb-2-filterrobots_roh.jsonl.gz/68748

L’examinaziun clinica en la pratica da dentist è la suletta pussaivladad da laschar giuditgar endretg il stadi da sanadad da la schunschiva.
L’agen giudicament da la schunschiva, per exempel a chasa avant il spievel, è per in giudicament correct insuffizient, perquai ch’il n’è betg pussaivel da constatar sez, sch’ina fixaziun dals dents è gia vegnida sminuida tras in’inflammaziun da la schunschiva. Medemamain na pon ins betg identifitgar sez tastgas da la schunschiva.
Pir l’examinaziun clinica correcta en la pratica da dentist cun in’uschenumnada sonda da schunschiva (sonda parodontala) po dar scleriment, sche la schunschiva è sauna, sch’ina inflammaziun da la schunschiva (gingivitis) u gia ina malsogna da la fixaziun dals dents (parodontitis) è avant maun.